Σελέστ Χολμ

Η Σελέστ Χολμ (αγγλικά: Celeste Holm), (29 Απριλίου 1917 - 15 Ιουλίου 2012), ήταν Αμερικανίδα ηθοποιός του θεάτρου και του κινηματογράφου, βραβευμένη με όσκαρ Β' γυναικείου ρόλου το 1947 για την ταινία του Ηλία Καζάν Συμφωνία κυρίων (Gentelman's Agreement, 1947). Η Χολμ είναι επίσης γνωστή για τη συμμετοχή της στις ταινίες: Ο λάκκος με τα φίδια (The Snake Pit, 1948), Η δύναμη της καρδιάς (Come To The Stable, 1949) και Όλα για την Εύα (All About Eve). 

Η Χολμ γεννήθηκε στη Νέα Υόρκη το 1917 από τον νορβηγικής καταγωγής Θίοντορ Χολμ και την Αμερικανίδα Τζιν Παρκ κι ήταν μοναχοκόρη. Σπούδασε υποκριτική στο Πανεπιστήμιο του Σικάγου και στα τέλη της δεκαετίας του 1930 έκανε το θεατρικό της ντεμπούτο στον Άμλετ του Ουίλιαμ Σαίξπηρ, πλάι στον Λέσλι Χάουαρντ. Την ίδια χρονιά απέκτησε κι έναν γιο από τον πρώτο της και σύντομο γάμο με το σκηνοθέτη Ραλφ Νέλσον. Το 1940 πρώτη της εμφάνιση στο Μπρόντγουεϊ πλάι στον Τζιν Κέλι στο θεατρικό του Γουίλιαμ Σαρογιάν The Time of Your Life. Έπειτα από πολλές εμφανίσεις στο Μπρόντγουεϊ με σημαντικότερη εκείνη στο μιούζικαλ των Ρότζερς και Χάμερσταϊν Oklahoma! υπέγραψε συμβόλαιο με την 20th Century Fox. Ο πρώτος της κινηματογραφικός δραματικός ρόλος στην ταινία του Ηλία Καζάν Συμφωνία κυρίων (Gentelmen's Agreement, 1947), πλάι στον Γκρέγκορι Πεκ, της απέφερε το Όσκαρ Β' γυναικείου ρόλου. Βρέθηκε ξανά υποψήφια για το Όσκαρ Β' γυναικείου ρόλου για την ταινία Η δύναμη της καρδιάς (Come To The Stable, 1949) και η συμμετοχή της το 1950 στην ταινία Όλα για την Εύα (All About Eve) πλάι στην Μπέτι Ντέιβις της απέφερε την τρίτη και τελευταία υποψηφιότητα για όσκαρ. Κατά τη διάρκεια της δεκαετίας του 1950 οι εμφανίσεις της στη μεγάλη οθόνη ελαττώθηκαν, καθώς η ίδια προτιμούσε τη θεατρική σκηνή. Αξιοσημείωτη είναι η συμμετοχή της στις ταινίες: Ο εραστής με τις 100 ερωμένες (The Tender Trap), πλάι στον Φρανκ Σινάτρα και στο Υψηλή κοινωνία (High Society, 1956), πλάι στο Φρανκ Σινάτρα και την Γκρέις Κέλι. Συνέχισε να εργάζεται περισσότερο στο Μπρόντγουεϊ κατά τις δεκαετίες 1960, 1970 και19 80 και στα τέλη της δεκαετίας του 1980 εμφανίστηκε στη σειρά Φάλκον Κρεστ (Falcon Crest, 1981) και στη σαπουνόπερα Έρωτες, Έρωτες, Έρωτες (Loving, 1983). Ήταν παντρεμένη από το 2004 μέχρι και τον θάνατό της το 2012 με τον λυρικό τραγουδιστή Φρανκ Μπαζίλε, ενώ υπήρξε παντρεμένη επί σειρά 30 ετών, με τον τέταρτο σύζυγό της, τον ηθοποιό Γουέσλι Άντι. Παντρεύτηκε συνολικά 5 φορές κι απέκτησε δυο παιδιά.

Επιλεγμένη φιλμογραφία 
[[Αρχείο:Celeste_Holm_and_Oscar_from_Gentleman's_Agreement_trailer.jpg|200px|thumb|right| Η Σελέστ Χολμ βραβεύεται με Όσκαρ Β' γυναικείου ρόλου για την ταινία του Ηλία Καζάν, Συμφωνία Κυρίων (Gentelmen's Agreement, 1947)]]
Τρία κορίτσια στα γαλάζια - Three Little Girls in Blue (1946)
Καρναβάλι στην Κόστα Ρίκα - Carnival in Costa Rica (1947)
Συμφωνία κυρίων - Gentleman's Agreement (1947)
Έγραψα με αίμα τη ζωή μου - Road House (1948)
Ο λάκκος με τα φίδιαThe Snake Pit (1948)
Ένα γράμμα σε τρεις γυναίκες - A Letter to Three Wives (1949) (αφηγήτρια)Η δύναμη της καρδιάς - Come to the Stable (1949)
Αν το ήξερε η γυνάικα μου - Everybody Does It (1949)
Όλα για την Εύα - All About Eve (1950)
Ο εραστής με τις 100 ερωμένες - The Tender Trap (1955)
Υψηλή κοινωνία - High Society (1956)
Το μυστικό της γκαρσονιέρας - Bachelor Flat (1962)
Οι περιπέτειες του Τομ Σογιερ - Tom Sawyer (1973)
Ένα μωρό για τρεις - Three Men and a Baby (1987)
Ερωτικές κόντρες - Alchemy'' (2005)

Εξωτερικοί σύνδεσμοι 

  
Σελεστ Χολμ στο ibdb
Σελέστ Χολμ στο cine.gr 

Βραβευμένες με Όσκαρ Β' Γυναικείου Ρόλου
Βραβευμένες με Χρυσή Σφαίρα Β΄ Γυναικείου Ρόλου
Αμερικανίδες ηθοποιοί θεάτρου
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης